ไล่โควิดด้วยปลัดขิก ชาวบ้านบอกทำแล้วสบายใจ แต่ไม่ลืมล้างมือ ใส่แมสก์
คนสวรรคโลกไล่โควิด-19 ด้วยปลัดขิกแฝดที่ทางสามแพร่ง เผยทำแล้วสบายใจ แต่ไม่ลืมล้างมือ ใส่แมสก์ กินร้อน ช้อนตัวเองผู้สื่อข่าวรายงานว่า ที่บริเวณทางสามแพร่งริมถนนพิชัยตัดใหม่ ต.เมืองสวรรคโลก อ.สวรรคโลก จ.สุโขทัย ได้มีชาวบ้านทำปลัดขิกแฝดขนาดใหญ่ทาด้วยสีแดง ผูกด้วยผ้าแพร 3 สี พร้อมทั้งเขียนข้อความลงในกระดาษห้อยที่ปลัดขิกว่า ชุมชนนี้ อากาศร้อน ไม่มีแอร์ ไม่มีคน มีแต่ปลัดคู่นี้ ลุงแจ้ ชาวบ้านในชุมชนเล่าว่า ตั้งแต่แต่สมัยโบราณชาวบ้านเชื่อว่าถ้าปีไหนมีสิ่งชั่วร้าย หรือผีแม่ม่ายเข้ามาในหมู่บ้าน ชาวบ้านก็จะทำปลัดขิกมาตั้งไว้ริมทางเพื่อเป็นการแก้เคล็ดและขับไล่สิ่งไม่ดีออกจากหมู่บ้านเพื่อความสบายใจของชาวบ้าน ส่วนใครจะเชื่อหรือไม่ก็แล้วแต่ความเชื่อของใครของมันทั้งนี้ ก็อยากจะบอกกับชาวบ้านว่า การตั้งปลัดขิกไว้ริมทางก็เพื่อความสบายใจและความเชื่อ แต่ก็อย่าลืมปฏิบัติตัวตามคำแนะนำของทางจังหวัดคือ ล้างมือ กินร้อน ช้อนตัวเอง ใส่แมสก์ทุกครั้งที่ออกจากบ้าน และอย่าไปยังสถานที่ที่มีคนเยอะ เพื่อเป็นการป้องกันตนเอง และเป็นการป้องกันการแพร่ระบาดของเชื้อไวรัสโควิด-19 อีกด้วย.
คนสวรรคโลกไล่โควิด-19 ด้วยปลัดขิกแฝดที่ทางสามแพร่ง เผยทำแล้วสบายใจ แต่ไม่ลืมล้างมือ ใส่แมสก์ กินร้อน ช้อนตัวเอง 
โควิด-19,COVID-19,ไวรัสโคโรนา,ไล่โควิด,ปลัดขิก,สุโขทัย,ข่าวทั่วไป